Diari Oficial de la Generalitat Valenciana


Sumari del DOGV 5508, del 09-05-2007 (2007/5725)

RESOLUCIÓ de 24 d'abril de 2007, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte denominat línia aèria trifàsica a 20 kV, doble circuit LA-110, des de ST La Plana fins a l'entroncament en límit polígon industrial SUPOI 8, al terme municipal d'Almassora (Castelló). Expedient JUEXPR/2007/6 (ATLINE/2006/184/12).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5508

Data del DOGV
:   09-05-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/5725


Data del document
:   24-04-2007

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Almassora
    * expropiació

Per Resolució de 21 de desembre de 2006, del Servici Territorial d'Energia de Castelló, de la conselleria d'Infraes­­tructures i Transport, ha sigut atorgada l'autorització administrativa, aprovat el projecte d'execució i reconeguda, en concret, la utilitat pública del projecte línia aèria trifàsica a 20 kV, doble circuit LA-110, des de ST La Plana fins a l'entroncament en límit polígon industrial SUPOI 8, al terme municipal d'Almassora (Castelló), prèvia la corresponent informació pública. La dita declaració d'utilitat pública, d'acord amb el que establix l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i dels drets afectats i implica la urgent ocupació als efectes de l'article 52 de la Llei d'Expropiació Forçosa.
En virtut d'això, el conseller d'Infraestructures i Transport, en compliment del que disposa el precitat article 52 de la Llei d'Expropiació Forçosa, ha resolt convocar els titulars dels béns i dels drets afectats perquè compareguen a l'Ajuntament on radiquen les finques afectades, segons el calendari establit en l'annex d'esta resolució, com a punt de reunió per a, de conformitat amb el procediment que establix el precitat article, dur a terme l'alçament d'actes prèvies a l'ocupació i, si procedira, el de les d'ocupació definitiva.
Tots els interessats, així com les persones que siguen titulars de qualssevol classes de drets o d'interessos sobre els béns afectats, hauran d'acudir personalment o representats per persona degudament autoritzada, aportar els documents acreditatius de la seua titularitat i l'últim rebut de la contribució, i poden estar acompanyats dels seus perits i d'un notari, si ho estimen oportú, amb despeses a càrrec seu.
L'alçament d'actes tindrà lloc els pròxims dies 21 i 22 de juny de 2007 a l'Ajuntament d'Almassora.
L'orde de l'alçament d'actes es comunicarà a cada interessat per mitjà de l'oportuna cèdula de citació, i la relació de titulars convocats figura en el tauler d'edictes de l'Ajuntament afectat i al final d'este anunci, significant-se que esta publicació es realitza, igualment, als efectes que determina l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de notificació de l'esta resolució en els casos de titular desconegut o amb domicili ignorat o aquells en què s'ha intentat la notificació i no s'ha pogut realitzar.
En l'expedient expropiatori Iberdrola Distribución Eléctrica, SAU, assumirà la condició de beneficiària.
València, 24 d'abril de 2007.- El conseller d'Infraestructures i Transport: José Ramón García Antón.
RESOLUCIÓ de 24 d'abril de 2007, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de determinades finques afectades pel projecte denominat línia aèria trifàsica a 20 kV, doble circuit LA-110, des de ST La Plana fins a l'entroncament en límit polígon industrial SUPOI 8, al terme municipal d'Almassora (Castelló). Expedient JUEXPR/2007/6 (ATLINE/2006/184/12). [2007/5725]Conselleria d'Infraestructures i Transport